ג'ודי גרלנד

ג'ודי גרלנד (באנגלית: Judy Garland;‏ 10 ביוני 1922 – 22 ביוני 1969) הייתה שחקנית קולנוע וזמרת אמריקאית, שכיכבה בעשרות סרטים, ברובם מוזיקליים. ביניהם היא גם גילמה את דורותי גייל בסרט "הקוסם מארץ עוץ". במהלך הקריירה שלה שנפרשה על פני למעלה מארבעה עשורים, זכתה ג'ודי גרלנד במגוון פרסים. גרלנד זכתה להכרה בינלאומית בזכות הופעותיה במחזות זמר וסרטים הוליוודיים. גרלנד התמודדה לאורך חייה עם קשיים אישיים מרובים. היא סבלה מדימוי גוף, שהוחמר על ידי ביקורת מצד תעשיית הקולנוע, השפיע על ביטחונה העצמי. בנוסף, נאלצה להתמודד עם חובות כספיים ניכרים ועם התמכרות לסמים ואלכוהול, שהחלה בנעוריה. חייה האישיים היו סוערים, והיא התחתנה חמש פעמים, ארבע מהן הסתיימו בגירושין. בשנת 1969, בגיל 47, נפטרה כתוצאה ממנת יתר של ברביטורט. ב-1999, מכון הסרטים האמריקאי דירג אותה כשחקנית השמינית הטובה ביותר בכל הזמנים. נולדה בשם פרנסס אתל גאם (Frances Ethel Gumm) במינסוטה שבארצות הברית למשפחה נוצרית-אפיסקופלית.הוריה, אתל מריון מילן ופרנסיס אבנט גאם, היו כוכבי וודוויל שהתיישבו בגרנד רפידס כדי לנהל בית קולנוע שהציג מופעי וודוויל. שורשיה המשפחתיים כללו מוצא אירי, אנגלי וסקוטי . בשנת 1926 עברה המשפחה לגור בלנקסטר, קליפורניה, כתוצאה משמועות על היותו של אביה הומוסקסואל.גארלנד מהווה סמל לקהילת הלהט"בים בגלל נסיבותיה המשפחתיות ואמונותיה ביחס לקהילה הלהט"בית בזמנה. בעיר החדשה, רכש פרנסיס תיאטרון והמשיך בפעילותו בתחום הבידור, בעוד שאשתו אתל התמקדה בקידום הקריירה של בנותיה, ובפרט של ג'ודי, בתחום הקולנוע. בשנת 1935 הוזמנו ג'ודי גרלנד ואביה לאודישן באולפני מטרו גולדווין מאייר (MGM). באודישן, ביצעה גרלנד שיר ביידיש שנכתב ב-1896 והופיע בקביעות בוודוויל. לאחר מכן חתמה על חוזה עם חברת ההפקה מטרו גולדווין מאייר. היא הייתה חסרת ביטחון ומודאגת לגבי המראה שלה. גרלנד נרשמה לתוכנית החינוכית של מטרו עם אווה גרדנר, לנה טרנר ואליזבת טיילור. בגיל 16 כיכבה גרלנד בסרט "הקוסם מארץ עוץ", בתפקיד דורותי גייל עם נעלי האודם היוצאת למסע יחד עם חבריה. הצילומים החלו ב-13 באוקטובר 1938 והסתיימו ב-16 במרץ 1939, בעלות כוללת של יותר מ-2 מיליון דולר (שווה ערך ל-34 מיליון דולר בשנת 2023)."הקוסם מארץ עוץ" זכה להצלחה רבה, אך התקציב הגבוה והעלות המשויכת לקידום הסרט, שהגיעה ל-4 מיליון דולר (שווה ערך ל-69 מיליון דולר בשנת 2023), בשילוב עם ההכנסות הנמוכות יותר מכרטיסים מוזלים לילדים, הביאו לכך שהסרט לא הניב רווחים עד שיצא לאקרנים מחדש בשנות ה-40 ובזמנים מאוחרים יותר. בטקס פרסי האוסקר של 1939, גרלנד זכתה בפרס האוסקר היחיד שלה, פרס האוסקר לנוער, על הופעותיה במהלך השנה, כולל תפקידה בקוסם מארץ עוץ. היא הייתה האדם הרביעי שזכה בפרס זה, ואחת מתוך שנים עשר שחקנים בהיסטוריה שקיבלו אותו אי פעם. לאחר הסרט, גרלנד נחשבה לאחת השחקניות המובילות בארצות הברית. ב-1944 כיכבה בסרט "פגוש אותי בסנט לואיס" בבימויו של וינסנט מינלי. באפריל 1947, במהלך צילומי הסרט "הפיראט", עברה גרלנד התמוטטות עצבים ונלקחה מהסט, ובהמשך עברה עוד התמוטטויות שלבסוף הביאו לעזיבתה את חברת MGM. ב-1948 שיחקה בסרט המוזיקלי "מצעד הפסחא" לצידו של פרד אסטר. בשנת 1954 שיחקה גרלנד בסרט המוזיקלי "כוכב נולד" של האחים וורנר, שזיכה אותה בפרס גלובוס הזהב ובמועמדות לפרס אוסקר לשחקנית הטובה ביותר. בנובמבר 1959 אובחנה כחולה בדלקת כבד חמורה, ואף על פי שהרופאים ניבאו שלא תוכל לשיר יותר, חזרה גרלנד להופיע בקולנוע ובטלוויזיה לאחר החלמתה. במשך השנים סבלה גרלנד מהשמנה, תת משקל והתמכרות לתרופות ממשפחת הברביטורטים המרדימות וסמי מרץ המעוררים, שניטלו בסירוגין.[דרוש מקור] גרלנד הייתה נשואה חמש פעמים והתגרשה ארבע פעמים. יש לה שלושה ילדים. מ-1941 עד 1945 הייתה נשואה לדייוויד רוז. מ-1945 עד 1951 הייתה נשואה לבמאי הקולנוע וינסנט מינלי, שבסרטיו הופיעה פעמים רבות, ובתה מנישואים אלו היא השחקנית והזמרת לייזה מינלי. מ-1952 עד 1965 הייתה נשואה לסידני לופט. ב-1952 נולדה בתם לורנה (אנ'), וב-1955 נולד בנם ג'ואי. מ-1965 עד 1967 הייתה נשואה למארק הרון. מ-1969 ועד מותה הייתה נשואה למיקי דינס. ב-22 ביוני 1969 נמצאה גרלנד מתה בחדר האמבטיה בביתה בלונדון על ידי בעלה האחרון מיקי דינס. בחקירה שלאחר המוות נקבע שהיא נפטרה ממנת יתר של ברביטורט. לעומת זאת בתה, לייזה מינלי, טוענת שאמה מתה מדום לב ובאופן טבעי, אף על פי שלקחה את התרופות שבהן טופלה. ב-2005, הוצג המחזה המוזיקלי "End of the Rainbiow", המספר על סיפור חייה לראשונה. ב-2019, יצא הסרט ג'ודי - מעבר לקשת, המבוסס על חייה. ב-2021, הועלתה הגרסה הישראלית למחזה, בתיאטרון הקאמרי. מוזיאון על שמה במינסוטה, ארצות הברית פסטיבלים על שמה ג'ודי גרלנד כגיי אייקון אתר האינטרנט הרשמי של ג'ודי גרלנד (באנגלית) ג'ודי גרלנד, במסד הנתונים הקולנועיים IMDb (באנגלית) ג'ודי גרלנד, באתר "אידיבי", מאגר הידע העברי לקולנוע ישראלי ועולמי ג'ודי גרלנד, באתר AllMovie (באנגלית) ג'ודי גרלנד, באתר Rotten Tomatoes (באנגלית) ג'ודי גרלנד, באתר Metacritic (באנגלית) ג'ודי גרלנד, במסד הנתונים הקולנועיים KinoPoisk (ברוסית) ג'ודי גרלנד, באתר אפל מיוזיק (באנגלית) ג'ודי גרלנד, באתר ספוטיפיי ג'ודי גרלנד, באתר סאונדקלאוד (באנגלית) ג'ודי גרלנד, באתר Last.fm (באנגלית) ג'ודי גרלנד, באתר AllMusic (באנגלית) ג'ודי גרלנד, באתר MusicBrainz (באנגלית) ג'ודי גרלנד, באתר דיזר ג'ודי גרלנד, באתר Discogs (באנגלית) ג'ודי גרלנד, באתר Songkick (באנגלית) ג'ודי גרלנד, באתר Genius ג'ודי גרלנד, באתר SecondHandSongs ג'ודי גרלנד, באתר DNCI ג'ודי גרלנד, באתר בילבורד (באנגלית) אמה לוין, ‏התעללות, סמים ובדידות תהומית: חייה הלא זוהרים בכלל של ג'ודי גרלנד, באתר onlife,‏ 18 במרץ 2017 ג'ודי גרלנד, באתר "Find a Grave" (באנגלית) ג'ודי גרלנד, באתר אנציקלופדיה בריטניקה (באנגלית) Anne Helen Petersen, Scandals of classic Hollywood: sex, deviance, and drama from the golden age of American cinema, New York, New York: Plume, 2014, ISBN 978-0-14-218067-9 John H. Lenihan, Scott, Randolph (23 January 1898?–02 March 1987), film actor, Oxford University Press, 2000-02, American National Biography Online CROWN-PRINCE RETRIEVED: LIFE AT CUSTRIN NOVEMBER 1730-FEBRUARY 1732, Cambridge University Press, 2010-11-11, עמ' 342–406 {{{מחבר}}}, Tanner, Lieut-Colonel Frederick Courtney, (2 Dec. 1879–14 July 1965), late The Royal Scots, Who Was Who, Oxford University Press, 2007-12-01 Randolph G. Adams, John Fortescue, The Correspondence of King George the Third from 1760 to December 1783: Printed from the Original Papers in the Royal Archives, The American Historical Review 34, 1929-01, עמ' 330 doi: 10.2307/1838577 David Butcher, Martin Clarke, Organisational Politics, London: Palgrave Macmillan UK, 2001, עמ' 1–23, ISBN 978-1-349-42685-0 James Van Dyck Card, Garland, Judy (1922-1969), movie star and singer, Oxford University Press, 2000-02, American National Biography Online Julia Samson, I. E. S. Edwards, The Treasures of Tutankhamun, The Journal of Egyptian Archaeology 61, 1975, עמ' 265 doi: 10.2307/3856525 Gross domestic product, expenditure approach: United States, dx.doi.org, ‏2023-03-24 H. P. Dietz, B. Clarke, The Influence of Posture on Perineal Ultrasound Imaging Parameters, International Urogynecology Journal 12, 2001-04, עמ' 104–106 doi: 10.1007/pl00004030 Martin J. Quigley, “Technical Advance”, Transactions of the Society of Motion Picture Engineers 10, 1926-10, עמ' 42–45 doi: 10.5594/j06626 מתוך ראיון של לייזה מינלי ב"סטודיו למשחק" עם ג'יימס ליפטון בשנת 2006. Home - Judy Garland Museum in Grand Rapids Minnesota, www.judygarlandmuseum.com